ສະພາສູງມຽນມາ ເລີີ້ມອະພິປາຍ ຮ່າງກົດໝາຍ ສາສະໜາ ທີ່ເປັນບັນຫາໂຕ້ແຍ້ງ
ສະພາສູງມຽນມາ ເລີີ້ມອະພິບາຍກັນ ກ່ຽວກັບຮ່າງກົດໝາຍ ສາສະໜາ ທີ່​​ນຳສະ​ເໜີ​ ໂດ​ຍລັດຖະບານ ​ຂອງປະທານາທິບໍດີ Thein Sein.
ສະພາສູງ ຂອງມຽນມາ ເລີ້ມອະພິປາຍກັນ ກ່ຽວກັບຮ່າງກົດ ໝາຍ 2 ສະບັບທີ່ເປັນບັນຫາໂຕ້ແຍ້ງພົວພັນກັບພວກນັບຖື ສາສະໜາຕ່າງກັນຊຶ່ງບັນດາຜູ້ຕິຕຽນກ່າວວ່າອາດກໍ່ເກີດໃຫ້ ເກີດມີການຂັດແຍ້ງກັນຂຶ້ນລະຫວ່າງກຸ່ມສາສະໜາຕ່າງໆ ຮ່າງກົດໝາຍ ທີ່ນຳສະເໜີໂດຍລັດຖະບານຂອງປະທານາທິ ບໍດີ Thein Sein ອາດຈະບັງຄັບໃຫ້ປະຊາຊົນ ໄດ້ຮັບອະນຸ ຍາດຈາກພວກເຈົ້າໜ້າທີ່ທ້ອງຖິ່ນກ່ອນທີ່ຈະປ່ຽນໄປນັບຖື ສາສະໜາໃໝ່ ມາດຕະການດັ່ງກ່າວ ອາດຍັງຈະອະນຸຍາດ ໃຫ້ລັດຖະບານ ທີ່ຢູ່ໃນເຂດຊົນເຜົ່າຕ່າງໆຕັ້ງນະໂຍບາຍ ຄວບຄຸມປະຊາຊົນຂອງຕົນຂຶ້ນ ຮວມທັງກົດລະບຽບຫ້າມບໍ່ໃຫ້ມີລູກກາຍນຶ່ງຄົນຕໍ່ຄອບຄົວນຶ່ງ ທ່ານ Khat Htain Nan ສະມາຊິກພັກສາມັກຄີແລະປະຊາທິປະໄຕ ຈາກລັດ Kachin ກ່າວວ່າ ປັດຈຸບັນນີ້ ເປັນເວລາທີ່ບໍ່ຄ່ອຍດີປານໃດ ສຳຫລັບຮ່າງກົດ ໝາຍທັງສອງນີ້ ທ່ານກ່າວວ່າ “ຂ້າພະເຈົ້າຄິດວ່າ ຮ່າງກົດໝາຍນີ້ ບໍ່ມີຄວາມຈຳເປັນໃນເວລານີ້ ໂດຍສະເພາະ ໃນລະຫວ່າງການຫັນປ່ຽນໄປສູ່ປະຊາທິປະໄຕ ຊຶ່ງສິດເສລີພາບ ແລະອິດສະຫລະ ພາບຢ່າງ ໄດ້ຮັບການອະນຸຍາດໃຫ້ນັ້ນ ຂ້າພະເຈົ້າ ມີຄວາມເປັນຫ່ວງວ່າ ມັນອາດຈະ ເຮັດໃຫ້ເກີດຄວາມເຂົ້າໃຈຜິດ ແລະບັນຫາຫຍຸ້ງຍາກ ຕ່າງໆ ” ລັດຖະບານ ໄດ້ນຳສະເໜີຮ່າງກົດໝາຍກ່ຽວກັບສາສະໜາ 4 ສະບັບໃນປີກາຍ ນີ້ ຮວມ ທັງການແຕ່ງງານ ການປ່ຽນສາສະໜາ ການສົມລົດໄດ້ແຕ່ພຽງຄົນດຽວ ແລະການຄວບ ຄຸມປະຊາກອນ ບັນດານັກເຄື່ອນໄຫວ ແລະກຸ່ມປົກປ້ອງສິດທິມະນຸດ ໄດ້ປະນາມຮ່າງ ກົດໝາຍເຫຼົ່ານີ້ ໂດຍກ່າວວ່າ ມັນອາດຈະລະເມີດ ຕໍ່ ມາດຕະຖານນາໆຊາດ ໃນດ້ານສິດ ເສລີພາບການນັບຖືສາສະໜາ ແລະສິດທິຜູ້ຍິງ ແຕ່ວ່າ ມີຄູບາກຸ່ມນຶ່ງ ໄດ້ເກັບກຳລາຍເຊັນ ຫລາຍກວ່່ານຶ່ງລ້ານຄົນ ເພື່ອໃຫ້ ການສະໜັບ ສະໜຸນຕໍ່ຮ່າງກົດໝາຍເຫຼົ່ານີ້ ໂດຍກ່າວວ່າ ຮ່າງກົດໝາຍເຫຼົ່ານີ້ມີຄວາມຈຳເປັນ ເພື່ອ ຫລີກລ່ຽງບໍ່ໃຫ້ເກີດຄວາມຮຸນແຮງທາງສາສະໜາແລະປ້ອງກັນບໍ່ໃຫ້ພົນລະເມືອງຊາວ ມຸສລິມຂອງປະເທດເພີ້ມຂຶ້ນນັ້ນ